# Elops

Elops és un gènere de peixos teleostis de l'ordre dels elopiformes, l'únic de la família Elopidae.

## Etimologia

Del grec ellops (una mena de serp).

## Descripció

* Segons l'espècie en qüestió, la mida màxima pot ésser d'1 m i el pes de 10 kg.
* Cos fusiforme, allargat, cilíndric, oval en secció transversal i lleugerament comprimit.
* Ulls grossos i parcialment coberts amb parpelles adiposes.
* Boca frontal i obliqua.
* Aletes sense espines.
* Una única aleta dorsal en la part mitjana del cos aproximadament.
* Aleta anal molt per darrere de la dorsal i amb una base més curta que la d'aquesta darrera.
* Escates petites.

## Reproducció

Té lloc al mar i les larves (de cos molt comprimit, en forma de cinta i transparents) migren vers aigües salabroses. Després d'un creixement inicial, encongeixen i amb la metamorfosi assoleixen la forma adulta.

## Alimentació

Mengen peixets i crustacis (gambetes).

## Hàbitat i distribució geogràfica

Són peixos costaners que es troben a les aigües tropicals i subtropicals.

## Sistemàtica

N'hi ha set espècies:
* Elops affinis (Regan, 1909)
* Elops hawaiensis (Regan, 1909)
* Elops lacerta (Valenciennes, 1847)
* Elops machnata (Forsskål, 1775)
* Elops saurus (Linnaeus, 1766)
* Elops senegalensis (Regan, 1909)
* Elops smithi (McBride, Rocha, Ruiz-Carus & Bowen, 2010)

## Ús comercial

Són pescats però el cos és ossi i, per tant, no comestible per als humans. No obstant això, poden ésser triturats per a fer farina de peix.

## Referències

* ↑ "Elopidae". FishBase. Ed. Rainer Froese and Daniel Pauly. Gener 2009 version. N.p.: FishBase, 2009.
* ↑ The Taxonomicon (anglès)
* ↑ Romero, P., 2002. An etymological dictionary of taxonomy. Madrid.
* 1 2 3 4 5 ZipCodeZoo (anglès)
* 1 2 3 Regan, C. T., 1909. A revision of the fishes of the genus Elops. Annals and Magazine of Natural History (Series 8) v. 3 (núm. 13): 37-40.
* ↑ Cuvier, G. & Valenciennes, A., 1847. Histoire naturelle des poissons. Tome dix-neuvième. Suite du livre dix-neuvième. Brochets ou Lucioïdes. Livre vingtième. De quelques familles de Malacoptérygiens, intermédiaires entre les Brochets et les Clupes. Historie naturelle des poissons. v. 19: i-xix + 1-544 + 6 pp., Pls. 554-590.
* ↑ Forsskål, P., 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descriptiones animalium quae in itinere ad Maris Australis terras per annos 1772, 1773 et 1774 suscepto, ...: 1-20 + i-xxxiv + 1-164, map.
* ↑ Linnaeus, C., 1766. Systema naturae sive regna tria naturae, secundum classes, ordines, genera, species, cum characteribus, differentiis, synonymis, locis. Laurentii Salvii, Holmiae. 12th ed. Systema naturae sive regna tria naturae, secundum classes, ordines, genera, species, cum characteribus, differentiis, synonymis, locis. Laurentii Salvii, Holmiae. 12th ed. v. 1 (pt 1): 1-532.
* ↑ McBride, R. S., Rocha, C. R., Ruiz-Carus, R. & Bowen, B. W., 2010. A new species of ladyfish, of the genus Elops (Elopiformes: Elopidae), from the western Atlantic Ocean. Zootaxa, 2346: 29–41.

## Bibliografia

* Fritzsche, R.A., 1982. Osteichthyes. A: Parker, S.P., Synopsis and Classification of Living Organisms, vol. 2. McGraw-Hill, Nova York: 858-944.